Florentin Smarandache 



Noi polemici paradoxiste 

1) Acum înţeleg eu de ce Ion Pachia Tatomirescu (IPT) face atâta gălăgie împotriva mea: 
fiindcă eu nu sunt “de specialitate”, adică nu-s filolog de formaţie, ci “autodidact” - cum 
mă caracterizează el, deci n-am voie să înfiinţez mişcări literare şi probabil nici să scriu 
literatură (!) 

Parcă e mare greutate de înţeles o avangardă literară! Parcă-ţi trebuie studii de “ştiinţe filologice” 
(cum se exprimă dumnealui) ca să faci o avangardă literară! Am citit destule cărţi despre 
avangarde şi “-isme”, în mai multe limbi, atât în România cât şi prin ţările prin care am lucrat şi 
locuit perioade mai mari de timp (Maroc, Turcia, Statele Unite, Franţa). 

Uită IPT faptul că există scriitori însemnaţi, atât în literatura română cât şi străină, care au venit 
din domenii neliterare: matematicieni (Omar Khayyam, Paul Valery, Ion Barbu), medici (Vasile 
Voiculescu), avocaţi (Gib I. Mihăiescu, Barbu Ştefănescu Delavrancea, Păstorel Teodoreanu), 
ingineri (Gabriel Chifu), informaticieni, sociologi (Adrian Dinu Rachieru), filozofi (Lucian 
Blaga), economişti, etc. iar alţii chiar fără studii superioare sau cu studii neterminate (Mircea 
Dinescu, Fănuş Neagu). 

IPT mă acuză pe mine că nu sunt filolog, dar nu-1 acuză şi pe F. Vasiliu de acelaşi lucru (F. 
Vasiliu a terminat facultatea de chimie, dar a scris poezie haiku şi eseuri). 

Literarul se înnoieşte şi dezvoltă prin introducerea de elemente şi tehnici de creaţie din afară. 

Andre Breton, de exemplu, care a înfiinţat suprarealismul în anul 1924, era medic psihiatru, nu 
filolog, şi în felul acesta a ştiut să introducă dicteul automat în scriere. 

N-a auzit de interdisciplinaritate (sau transdisciplinaritate) când un specialist intr-un domeniu 
foloseşte metode din disciplina sa şi crează în alt domeniu? 

2) IPT îşi intitulerază un articol “în căutarea paradoxismului pierdut” (parafrazând opera 
fundamentală a lui Emile Zola “în căutarea timpului pierdut”). în 1984 când IPT l-a 
scris, articolul nu avea acest titlu, dar l-a “ajustat” acum (ianuarie 201 1), după 
împrejurări. 

Numai că, aşa cum arătam în articolul “Din nou despre paradoxism” publicat în toamna lui 2010, 
paradoxismul nu numai că nu s-a pierdut, ba chiar a evoluat la nivel internaţional: atât prin 
introducerea lui în diverse dicţionare în mai multe limbi, cât mai ales prin aplicarea lui în ştiinţă 
(Teoria Dezert-Smarandache de Raţionament Paradoxist şi Plauzibil, logica neutrosofică, 
neutrosofia, nemateria) la NASA, NATO, Universitatea Berkeley, etc. prezentat la zeci de 
conferinţe internaţionale ori seminarii prin multe ţări (China, Australia, SUA, Suedia, India, 




Spania, Belgia, Bulgaria, Italia, Canada, Indonezia, Rusia, Egipt, Germania, România, Franţa, 
Scoţia) - enumerate aproximativ în ordine cronologică. 



Paradoxismul a fost de la început pierdut pentru el, dar real pentru alţii. 

3) Acum a schimbat placa şi afirmă că l-am “plagiat” cu ‘grupul disipativ’. Care grup 
disipativ? 

Căutând în DEX (ed. 1975, p. 270), nu am găsit cuvântul “disipativ” (unii folosesc neologisme 
bombastice pentru a epata). în Larousse (ed. 2004, p. 372) există “dissipatif / ive” (care produce 
ori este sediul unei risipiri de energie), iar în Webster (ed. 1988, p. 397) există “dissipative” cu 
aceeaşi semantică. 

Azi, 26 ianuarie 2011, căutând şi pe Google “disipativ grup” am găsit zero situri ! Poate aţi vrut 
să ziceţi “dissipative group ” [grup risipit, răspândit - în engleză], primesc răspunsul de la 
Google. Şi găsesc 118 situri cu sintagma englezească “dissipative group”, folosită în tehnică, fără 
însă a fi conectate cu IPT. 

Grupuri risipite/disipative sunt cam toate, deoarece cuprind membri din zone geografice diferite 
(deci sunt răspândiţi, nu-s compacţi). 

Am găsit până la urmă câteva citări ale disipativ-grupului său în cartea sa “Dicţionarul estetico- 
literar, lingvistic, religios, de teoria comunicaţiei”, apărut în editura sa Aethicus, 2003. 

Şi nu ştiu ce legătură ar fi între grupul său disipativ (dacă a existat) şi paradoxism? N-am găsit 
nicio informaţie publicată pe undeva care să arate conecţia. 

Să-şi scrie manifestele grupului său disipativ, teoria lui, să publice antologii ale grupului 
disipativ, etc. ca lumea să înţeleagă. 

4) Iată ce mai scrie IPT despre el însuşi: 

“Ion Pachia-Tatomirescu, încă din 1982 - 1984, a vrut să iniţieze pe Ovidiu Florentin / Florentin 
Smarandache în estetica autenticului paradoxism, nu în avangarda „expirată" încă din orizonturile 
primului război mondial, 1914 - 1918: dadaism, suprarealism, futurism etc., dar n-a avut pe cine, 
deoarece FS absolvise, în 1979, o facultate de matematică, nu de ştiinţe filologice, ca IPT, ori de litere, 
limbi străine etc.” 

Din nou acuza că nu am absolvit filologia, ci matematica (de fapt secţia de informatică)! 

Numai că în perioada 1982-1984 (când zice c-a vrut el să mă “iniţieze”!) eu eram profesor în 
Maroc, iar el era în . . . România! 




Şi dacă a vrut să mă “iniţieze” (să-mi dea lecţii - probabil!), de ce n-a specificat acest lucru în 
cronica sa din 1984 la primul meu volum paradoxist “Sensul nonsensului” (1983) care conţinea şi primul 
manifest paradoxist vreodată publicat? 

Şi-apoi, nu înţeleg de ce ar fi trebuit să mă “iniţieze” pe mine, şi să nu facă el însuşi?! E ridicolă 

treaba. 



Deoarece acea cronică a lui din 1984 îl dă de gol că el nu avusese nici o preocupare în privinţa 
paradoxismului înainte de 1984 (dacă ar fi avut, ar fi menţionat în propria sa cronică despre paradoxismul 
meu), mă ameninţă acum că dacă o public mă dă în judecată! Cronica sa, pe care mi-a trimis-o chiar el 
într-o scrisoare, rămâne oricum în facsimil în dosarul meu. 

5) Dacă IPT a reuşit s-o convingă pe Chantal Signoret - profesoară la Universite de 
Provence (Aix-en-Provence, Franţa) - cu care de fapt eu îi făcusem cunoştinţă prin 
scrisori, şi îi dădusem adresa dânsei) să nu mă mai traducă pe mine în franceză - IPT era 
invidios şi pe faptul că aveam şi eu un volum de poeme tradus în franceză ("Formules 
pour 1’esprit", Ed. Express, Fes, Maroc, 1983) iar el nu, la acea dată (pentru că eu nu sunt 
poet ci matematician - i-a motivat el), dar, să-l traducă bineînţeles pe el (ceea ce s-a şi 
întâmplat: în 1986 Chantal Signoret traduce o parte din poemele lui IPT apărute în 
volumul Fulgerul sferic / Eclair spherique), a crezut că mă poate deposeda în acelaşi fel 
şi de paradoxism (eu ne fiind “de specialitate”!). 

Numai că deja eu publicasem un volum paradoxist conţinând şi primul manifest 
paradoxist în anul 1983, pe care el însuşi îl recenzase favorabil în 1984, recunoscând un nou 
curent literar (fără a pretinde că Nichita, ori Sorescu, ori chiar Pachia şi alţii ar fi avut vreo 
contribuţie la paradoxism). Abia la peste un deceniu (în 1994, după ce apăruseră destule cărţi, 
recenzii, şi manifeste despre paradoxism) el şi-a schimbat poziţia la 180 de grade şi-a afirmat 
într-o carte (. Nichita Stănescu şi paradoxismul, Timişoara, Ed. Arutela) că Nichita a înfiinţat 
paradoxismul, crezând că poate denatura adevărul dacă bagă în faţă un nume mare, iar mai târziu 
asociindu-1 şi pe Marin Sorescu, apoi pe Miron Radu Paraschivescu, Nicolae Labiş, etc. Numai 
că cititorii cunoşteau operele acestor titani ai literaturii române, care nu se ocupaseră de 
paradoxism. 

6) Iată poezia “Descrierea lui A”, din volumul Epica Magna, de Nichita Stănescu, Ed. 
Junimea, Iaşi, 1978: 

Descrierea lui A 

II opun pe A lui 1 
Nori peste semne. 



Explozia inimii în desimea ei 
rabda sa se sparga trupul. 




Gând cu ancora A, 

în zeama gânditoare a creierului. 



Credeam ca totul vorbeşte. 

A, m-a despărţit de auz. 

Templu al cuvântului, A, 
rugarea trupurilor noastre fumegănde, - 
vulturul ti l-am ucis 
înzdravenind un mormânt, 
schimbăndu-te în lucruru. 

Gândire devenita strigat, 
înzdravenind un mormânt. 

A, te-am făcut trup 

ca sa rămână din trupul meu 

după spulberare 

A. 

Ii opun pe A, mie. 

Sufletului meu îl opun pe A. 

Lupta care naşte înţeles. 

Cort al amintirii mele. 

Trece timpul peste A. 

Viata-mi curge pe sub A. 

Soarele se închina la A 
la steaua cuvântului, - A 

Tu care nu eşti, A, 

cine o sa te gândească, cine. 

Gîndeste-ma tu A, pe mine. 

Gîndeste-ma tu. 

Inmormăntăndu-ma, - 
A, 

trup îmi rămâi, al gândirii. 

Faraon împaiat cu paie 
încălecat cu cai înverzit cu iarba 
uscat de apa, 

si udat de toate razele stelelor. 

Sub piramida ta, A 
voi depune mărturie 
de faptul ca m-am născut 
si de faptul ca am murit. 




In numele iepurilor , A 

în numele ierburilor , A 

în numele bolovanilor si al nisipurilor 

A, 

în numele numelui meu, A 
depunem prin tine mărturie 
pentru nedreptatea, 
de a fi nemaifiind, 

Vorbirăm stelele. 

Cântarăm vorbirile. 

A, te opun lui 1. 



Iată şi poemul meu “Istoria Limbii Române”, din volumul Formule pentru spirit, Ed. 
Litera, Bucureşti, 1981, unde IPT zice că l-am “plagiat” pe Nichita Stănescu din poezia 
anterioară: 

ISTORIA LIMBII ROMÂNE 

S-au descoperit în pămînt 
cioburi mari de cuvinte 
de pe vremea traco-geţilor. 

(Aceste cuvinte care, pentru a încălzi, 
le spargem 
şi facem cu ele focul 
lîngă tîmplă.) 

Ele vorbesc stelele, plantele, animalele, 
plîng rouă şi zîmbesc mugurii. 

Ele tac liniştea, cîntă mierla 
şi răsar iarba 

şi bat briza dinspre partea de răsărit 
a inimii. 

S-au nimerit pur şi simplu două cuvinte commune, “Vorbirăm stelele” la Nichita şi “Ele 
vorbesc stelele” la mine, deşi cu înţelesuri diferite şi aceste două cuvinte {‘(noi - fiinţe 
umane) vorbirăm stelele’, respectiv ‘(cuvintele - lucruri abstracte) vorbesc stelele’}, şi 
IPT o ţine întruna că am făcut fraudă, că sunt impostor, etc. Repetă de 2-3 ori în acelaşi 
articol că am “plagiat”, şi în alte articole ale sale scrie acest lucru de mai multe ori, şi în 
cărţile sale. 

Se poate înlocui această sintagmă cu alte expresii, de exemplu: “încântă stelele”, ori 
“şoptesc visele”, etc. 




Pachia nu s-a uitat bine, fiindcă mai sunt două cuvinte comune în aceste două cărţi, şi 
anume „pentru a”: la Nichita „pentru a dormi” în poemul <simt>, şi la mine „pentru a 
încălzi” în poemul <Istoria Limbii Române>; deci încă un „plagiat”! 

Două cuvinte comune se pot găsi în operele multor scriitori! 

7) Pe Internet la http://fs.gallup.unm.edU/a/paradoxisme-fr.htm am relatat că: 

“Le dictionnaire franşais fait distinction entre le paradoxisme comme fîgure rethorique 
de style, cree par Pierre Fontanier (1765 - 1844) , et le paradoxisme comme movement de 
creat ion, fonde et dirige par Florentin Smarandache (1980s); ce demier comprend 
plusieurs figures rethoriques de style ennumerees en haut (y inclu le paradoxisme comme 
fîgure de style).” 

Prin anii ’80, când mă gândisem la formarea unui curent şi stil paradoxist, nu numai literar dar şi 
în domenii ştiinţifice, datorită situaţiei paradoxale în care trăiam, nu ştiam de existenţa tennenului 
“paradoxisme” în limba franceză, iniţiat de Pierre Fontanier, definit astfel: 

“Le paradoxisme est une fîgure de style qui consiste â reunir sur un meme sujet et sous 
forme paradoxale des attributs apparemment inconciliables mais lies de telle maniere â 
frapper Ies esprits. II s'agit d’une fîgure de rhetorique voisine de l’ oxymore .” 

Iar oximoronul, cu care se înrudeşte ca stil paradoxismul lui Fontanier, este definit ca: 

“Oxymoron est une fîgure de style qui vise â rapprocher deux tennes (un nom et un 
adjectif) que leur sens devrait eloigner, dans une formule en apparence contradictoire.” 

{Definiţii preluate din Wikipedia franceză.} 

însă, din fericire, gramaticianul Pierre Fontanier îl folosise doar ca figură retorică de stil , 
pe când în cazul meu “paradoxismul” este folosit în sens mult mai larg: ca mişcare 
literară, incluzând nu numai “atributele ireconciliabile” ale lui Fontanier, dar şi 
oximoronii, anti-clişeele lingvistice, antinomiile, antitezele, contradicţiile, parabolele, 
deviaţiile de sens, vorbirea în răspăr, nonsensul, ciudăţeniile, calabururile, parafrazele, 
paradoxurile, semiparadoxurile, etc. şi nu doar în literatură ci şi în ştiinţă. 

8) A trecut IPT la o serie de invective, în stilul său bombastic, la adresa mea: “universitar- 
gallupist”, “antologia smarandachistă”, “potrivit nudaismului smarandachios”, 
“americanizarea smarandachismului dadaist-avangardist desuet”, şi alte aiureli! 

9) IPT mai zice că: “în 1980, FI. Smarandache nu debutase, deci nu exista ca scriitor în 
literatura română (ori în altele)”. Acest lucru este fals, deoarece eu debutasem literar în 
revista “Năzuinţe” din Craiova în anul 1979 cu poemul semnificativ “Cifrele au început 
să vibreze”, iar în 1980 fusesm publicat cu poeme chiar de Geo Dumitrescu în 
“Luceafărul” (Bucureşti), apoi în “Orizont” (Timişoara), şi tot în 1980 apărusem cu un 



grupaj de versuri în antologia colectivă “Ora planetei”, editată de criticul literar 
Constantin M. Popa, în cadrul Cenacluclui literar <Elena Farago> din Craiova, plachetă 
publicată de Bilioteca Judeţeană Dolj. 

10) Tot IPT mai afirmă că: “punându-şi volumul de debut, Formule pentru spirit, sub un 
motto dintr-un poem semnat de Marin Sorescu - «Mi-e frig în cămaşa asta / De litere / 
Prin care intră uşor / Toate intemperiile.» -, se relevă “modelul” / “patternul”-Sorescu 
sub pecetea căruia stă smarandachismul." 

Aceasta-i altă exagerare pachistă. Nu m-aşteptam că, dacă pun un motto dintr-un scriitor, 
unei cărţi pe care am creat-o, înseamnă că “imit” pe acel scriitor! 

1 1) Tot IPT mai scrie că: oltean- americanul’ Ovidiu Florentin / Smarandache trebuie să 
înceteze cu injuriile la adresa genialilor scriitori ai paradoxismului, scriitori de talie 
universală, Nichita Stănescu, Marin Sorescu ş.a.” 

Astea-s minciuni sfruntate ale lui Pachia, printre alte minciuni de-ale lui! Eu am afirmat 
doar faptul că ei nu s-au ocupat cu paradoxismul - cum pretinde Pachia, însă am avut 
întotdeauna o mare admiraţie pentru Nichita Stănescu şi Marin Sorescu, pe care i-am 
considerat dintotdeauna cei mai mari scriitori români ai secolului douăzeci. 

12) Paradoxismul nu urmează avangarda de după primul război mondial, cum crede IPT. Eu n-am 
văzut nicio avangardă literară anterioară aplicată în ştiinţă. N-o să-nceapă el acum să pretindă şi 
faptul că el sau alţii au aplicat paradoxismul în alte domenii (sau că m-a „iniţiat” el cum să fac 
fiindcă eu eram probabil bătut în cap!), precum: inginerie (fuziunea sensorilor), robotică 
(detectarea obstacolelor, construirea hărţii mediului înconjurător unui robot), medicină (în 
punerea diagnosticului unei maladii), automatică (prelucrarea computerizată a datelor), filozofie 
(generalizarea dialecticii), fizică (paradoxuri cuantice), lingvistică (paradoxuri semantice), logică 
(generalizarea logicii fuzzy), artă (aut-arta)? 

Datorită acestor aplicaţii ştiinţifice ale paradoxismului (prelucrarea automată a informaţiilor 
conflictuale) au fost lucrări de doctorat la diverse universităţi din: Franţa, Canada, Olanda, 
Polonia, Australia, şi Statele Unite, şi de masterat în Algeria şi Iran. 

Poate au fost şi nişte experimente livreşti ‘extreme’ în volumul meu “NonPoems”, dar acesta-i 
mai puţin paradoxist (nu toate cărţile mele sunt paradoxiste; eu am scris în diverse stiluri şi abordând 
tematici şi domenii multiple; am multe cărţi literare neparadoxiste, de exemplu: volumele de călătorii prin 
vreo 40 de ţări, jurnalul intim, volumele de poeme metaforice, piesele de teatru pentru copii, povestirile 
de adormit copiii, volumul de interviuri, fişele de lecturi literare, poemele haiku, poemele într-un vers). 

Eu nu încep acum atacul asupra cărţilor sale, ori atacul la persoană - cum procedează el la adresa 
mea (mă face: “sinistru” - îmi vine să râd, “grobian”, “profanator excrementist al paradoxismului” - ce 
expresie!; si tocmai eu am ridicat paradoxismul la nivel internaţional şi i-am demonstrat aplicaţii reale în 
ştiinţă), ci în răspunsurile mele la polemicile lui am arătat că nici el nici alţii nu s-au ocupat cu înfiinţarea 
paradoxismului. Atât! 




Paradoxismul definit în mod classic este mişcarea bazată pe creaţii în orice domeniu (nu doar în 
literatură - cum crede Pachia) ce folosesc multe contradicţii, antiteze, contra-sensuri, paradoxuri, 
semiparadoxuri, devieri de sensuri. 

